Diari Oficial de la Generalitat Valenciana


Sumari del DOGV 5664, del 20-12-2007 (2007/15453)

ORDE de 13 de desembre de 2007, de la Conselleria d'Infraestructures i Transport, de desenvolupament del Decret 38/2004, de 5 de març, del Consell de la Generalitat, pel qual es regula el règim econòmic dels costos dels servicis que els distribuïdors de gas per canalització presten als seus usuaris.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2007/12/13/(1)/dof/vci/html**

### Dades del document

Número de DOGV
:   5664

Data del DOGV
:   20-12-2007

Secció del DOGV
:   I. DISPOSICIONS GENERALS

Número del document
:   2007/15392


Data del document
:   13-12-2007

Organisme emissor
:   Conselleria d'Infraestructures i Transport

Tipus de document
:   Ordre

Anàlisi jurídica

 Descriptors 

:   * llista de preus
    * preu de l'energia
    * legislació
    * gas
    * preu màxim
    * prestació de serveis
    * proveïment energètic

ORDE de 13 de desembre de 2007, de la Conselleria d'Infraestructures i Transport, de desenvolupament del Decret 38/2004, de 5 de març, del Consell de la Generalitat, pel qual es regula el règim econòmic dels costos dels servicis que els distribuïdors de gas per canalització presten als seus usuaris. [2007/15047]  
L'article 91.3 de la Llei 34/1998, de 7 d'octubre, del Sector d'Hidrocarburs, establix que les comunitats autònomes, respecte als distribuïdors que desenvolupen la seua activitat en l'àmbit territorial, establiran el règim econòmic dels drets d'alta, així com els altres costos derivats de servicis necessaris per a atendre els requeriments de subministraments dels usuaris.  
El Decret 38/2004, de 5 de març, del Consell de la Generalitat, regula el règim econòmic dels costos dels servicis que els distribuïdors de gas per canalització presten als seus usuaris.  
L'article 7.2 del Reial Decret 919/2006, de 28 de juliol, que aprova el reglament tècnic de distribució i utilització de combustibles gasosos i les seues instruccions tècniques complementàries ICG 01 a 11, modifica el règim del tradicional sistema de control de les instal·lacions i introduïx la necessitat que estes siguen sotmeses a un control periòdic cada cinc anys, i dins de l'any natural de venciment d'este període, el qual, quan es realitze sobre instal·lacions receptores dels usuaris alimentades des de xarxes de distribució, es denominarà "inspecció periòdica" i establix el seu propi règim jurídic.  
L'apartat 4.1 de la ITC-ICG 07 del citat Reial Decret establix el desplegament reglamentari de l'establiment del cost derivat de les inspeccions periòdiques.  
La disposició final primera del Decret 38/2004 faculta a esta conselleria per a dictar les disposicions de desplegament de l'esmentat decret i és necessari el desenvolupament d'este en el sentit d'establir el règim econòmic de les "inspeccions periòdiques".  
En virtut d'això i fent ús de les atribucions que em conferix l'article 28 e) de la Llei 5/1983, de 30 de desembre, del Consell:  
ORDENE  
Article 1  
Els drets d'inspecció periòdica són les percepcions econòmiques que poden percebre les empreses distribuïdores de gas canalitzat per les inspeccions de les instal·lacions receptores dels usuaris, que s'han de realitzar d'acord amb la reglamentació vigent, cada cinc anys, i dins de l'any natural de venciment d'este període.  
Article 2  
1. Els drets de les inspeccions periòdiques de les instal·lacions receptores connectades a la xarxa de distribució no superaran les quantitats màximes que es fixen a continuació, segons les categories d'usuari establides per a les distintes tarifes de preu.  
2.1 Instal·lacions de gas natural canalitzat:  
Instal·lacions individuals de consumidors dels grups 3.1 (consum inferior o igual a 5.000 kWh/any), 3.2 (consum superior a 5.000 kWh/any i inferior o igual a 50.000 kWh/any), i 3.3 (consum superior a 50.000 kWh/any i inferior o igual a 100.000 kWh/any): 39,68 €  
b) Instal·lacions comunitàries de consumidors dels grups 3.1, 3.2 i 3.3: 8,41 € per a cada instal·lació particular connectada a una instal·lació comunitària.  
c) Per a les instal·lacions de consumidors dels grups 1, 2, i 3.4, la quantitat es fixa segons el consum anual de gas, en els termes següents:  
c.1) Instal·lacions de consumidors del grup 3.4: 114,00 €  
c.2) Instal·lacions de consumidors dels grups 1 i 2:  
- Consum anual inferior a 5 GWh: 114,00 €  
- Consum anual entre 5 i 10 GWh: 148,00 €  
- Consum anual entre 10 i 50 GWh: 193,00 €  
- Consum anual superior a 50 GWh: 220,00 €  
2.2 Instal·lacions de gas liquat del petroli, individuals i col·lectives: 46,85 €  
3. Les tarifes anteriorment establides no inclouen l'Impost sobre el Valor Afegit (IVA), i s'actualitzaran anualment de manera automàtica d'acord amb l'Índex de Preus al Consum (IPC).  
Disposició final  
La present orde entrarà en vigor l'endemà de la publicació en el Diari Oficial de la Comunitat Valenciana.  
València, 13 de desembre de 2007  
El conseller d'Infraestructures i Transport  
MARIO FLORES LANUZA


Còpia Permalink ELI